Hy skryf van sy elfde jaar af en het oor die jare alle genres van die skryfkuns beoefen, behalwe draaiboeke – wat volgende op sy lys is. Hy het veral werk op die gebied van die radiodrama gelewer.
Twee jeugboeke het by Human en Rousseau verskyn: Die ligblou kano en Die inbraak. ‘n Kortverhaal Nols se oorwinning is in die bundel Kleinbegin die Prosa opgeneem en vir baie jare vir skole voorgeskryf. Dit is trouens nog steeds op die lys van voorgeskrewe boeke. Hy was ook verantwoordelik vir die libretto van die kinderoperette, Rip van Winkle, in samewerking met die komponis, Walter Swanson.